Shavkat Umrzoqov. Shavkat Boʻronovich Umrzoqov (1979-yil 6-fevral, Toshkent shahri) — oʻzbek huquqshunosi va davlat arbobi. 2024-yildan Toshkent shahar hokimi. 2018—2023-yillarda UzAutoMotors kompaniyasi boshqaruv raisi. Biografiyasi. 2011-yildan 2013-yil sentyabrgacha – Toshkent viloyati prokuraturasi iqtisodiy jinoyatlarga va korrupsiyaga qarshi kurashish boʻlimi boshligʻi. 2013—2018-yillarda – Oʻzbekiston Respublikasi Bosh prokuraturasi Uyushgan jinoyatchilik va korrupsiyaga qarshi kurashish boshqarmasi boshligʻi. 2018-yil mart-iyun oylarida – Oʻzbekiston Respublikasi Bosh prokurorining oʻrinbosari. 2018-yil 27-iyundan 2023-yil 23-martgacha – „UzAutoMotors“ kompaniyasi boshqaruvi raisi. 2022-yildan 2023-yilgacha – Oʻzbekiston gimnastika federatsiyasi raisi. 2023-yil 23-mart kuni Toshkent shahar hokimi vazifasini bajaruvchi etib tayinlandi. 2024-yil 3-aprelda Toshkent shahar hokimi etib tasdiqlandi. Mukofotlari. 2013-yilda Sodiq xizmatlari uchun medali bilan taqdirlangan. 2020-yilda Mehnat shuhrati ordeni bilan taqdirlangan.